turjo4nis/wikipedia-bn-dump-20250701 huggingface dataset:
রাজবল্লভী কালীমন্দির, রাজবলহাট

রাজবল্লভী কালীমন্দির পশ্চিমবঙ্গের হুগলি জেলার শ্রীরামপুর মহকুমার অন্তর্গত রাজবলহাট নামক স্থানে অবস্থিত একটি বিখ্যাত কালী মন্দির। রাজবল্লভী দেবীর নামানুসারে এই জায়গাটি রাজবলহাট নামে পরিচিত। জাঙ্গিপাড়া ও রাজবলহাট সংলগ্ন এলাকায় দেবী দুর্গা রাজবল্লভী দেবী রূপে পূজিতা হন। ভূরিশ্রেষ্ঠের মহারাজা রুদ্রনারায়ণ রায়মুখুটি এই মন্দির নির্মাণ করেন ষোড়শ শতকে।

বিবরণ

রাজবল্লভী কালীবিগ্রহ ছয় ফুট উচ্চ ও শ্বেতবর্ণা। গঙ্গামাটি দিয়ে বিগ্রহ নির্মিত। ত্রিনয়নী মুণ্ডমালিনী দ্বিভূজা বিগ্রহের ডানহাতে ছুরি ও বামহাতে রক্তপাত্র। কালীমূর্তির ডান পা শায়িত শিবের বুকের ওপরে এবং বাম পা বিরুপাক্ষের মস্তকে স্থাপিত। বিগ্রহটি শ্বেতকালিকা নামেও বিখ্যাত। এই মন্দির চত্বরে রাজবল্লভী দেবীর মন্দির ছাড়াও একাধিক মন্দির রয়েছে। 'পীঠ নির্নয়' গ্রন্থে এই স্থানটি অন্যতম শাক্তপীঠ হিসেবে পরিগণিত হয়।

তথ্যসূত্র 

পশ্চিমবঙ্গের কালীমন্দির
হুগলি জেলার হিন্দু মন্দির
আনন্দময়ী কালীমন্দির, কৃষ্ণনগর

আনন্দময়ী কালীমন্দির পশ্চিমবঙ্গের নদিয়া জেলার কৃষ্ণনগর শহরে অবস্থিত একটি প্রাচীন কালী মন্দির।

বিবরণ 
১৮০৬ খ্রিষ্টাব্দে নদীয়ার মহারাজা কৃষ্ণচন্দ্র রায়ের পুত্র গিরীশচন্দ্র আনন্দময়ী কালীর একরত্ন মন্দির নির্মাণ করেছিলেন। ভিতের সঙ্গে সংযোগ না রেখে টুঙ্গী বসিয়ে এই মন্দির নির্মাণ করা হয়েছে। মন্দিরের চূড়া খাঁজযুক্ত ও ছত্রাকৃতির এবং দেওয়ালে মূর্তি খোদিত। গর্ভগৃহে পঞ্চমুণ্ডির আসনের ওপর পাথরের বেদীতে শায়িত শিব বিগ্রহ। তাঁর ওপরে ধ্যানাসনে উপবিষ্টা কশটিপাথরে নির্মিত তিন ফুট উচ্চ চতুর্ভূজা দেবীবিগ্রহ।

তথ্যসূত্র 

পশ্চিমবঙ্গের কালীমন্দির
নদিয়া জেলার হিন্দু মন্দির
১৯শ শতাব্দীর হিন্দু মন্দির
পোড়ামা কালীমন্দির, নবদ্বীপ

পোড়ামা কালীমন্দির পশ্চিমবঙ্গের নদিয়া জেলার নবদ্বীপ শহরে অবস্থিত একটি প্রাচীন কালী মন্দির। পোড়ামা নবদ্বীপের অধিষ্ঠাত্রী লৌকিক দেবী। এই মন্দিরের পাশেই ভবতারণ শিব এবং ভবতারিনী কালী মন্দির অবস্থিত। নবদ্বীপের গ্রাম্যদেবী পোড়ামা সারাবছর দক্ষিণাকালীর ধ্যানেই পূজিত হন। তবে শুধুমাত্র সরস্বতী পূজার দিন শ্রীপঞ্চমী তিথিতে দেবী নীল সরস্বতী রূপে পূজিত হন। পোড়ামার এই মন্দির প্রাঙ্গনেই নবদ্বীপের পণ্ডিত-বিদ্বজ্জনেরা সংস্কৃতচর্চা, বিতর্কসভার আয়োজন করতেন। পশ্চিমবঙ্গ হেরিটেজ কমিশন ২০১৯ খ্রিস্টাব্দে পোড়ামাতলাকে নবদ্বীপের হেরিটেজ স্থান হিসেবে তালিকাভুক্ত করেছে।

ইতিহাস

পঞ্চদশ শতাব্দীতে বাসুদেব সার্বভৌম নামক এক পণ্ডিত নবদ্বীপ শহরের এক বটবৃক্ষতলে দক্ষিণাকালীর ঘট স্থাপন করেন। কোন এক সময়ে বটগাছটি অগ্নিদগ্ধ হলে এই কালী পোড়ামা  বা বিদগ্ধজননী নামে জনপ্রিয় হন।

অন্য মতে, বাসুদেব সার্বভৌম এর বহু পূর্বে জনৈক রামভদ্র সিদ্ধান্তবাগীশ (কুসুমাঞ্জলি গ্রন্থের 'রামভদ্রি' টীকাকার) দক্ষিণাকালীর সাধক ছিলেন। গোপাল মন্ত্রে সিদ্ধ অন্য এক পণ্ডিতের সঙ্গে তার শাস্ত্রীয় বিচার হয়। পরাজিত ব্যক্তি বিজয়ীর মন্ত্রশিষ্য হবেন, উভয়ে এই প্রতিজ্ঞাবদ্ধ ছিলেন। সিদ্ধান্তবাগীশ, পরাজিত হয়ে প্রতিজ্ঞামতো তার ইষ্টমন্ত্র ত্যাগ করতে উদ্যত হলে, ভয়ানক অগ্নিকাণ্ডে তার ইটের বাড়ি ভস্মীভূত হতে থাকে এবং মন্দিরের মধ্যে দেবীর করালমূর্তি তার দর্শনগোচর হয়, দেবীর কোলে গোপাল উপবিষ্ট। মন্ত্রশোধিত জল ছড়িয়ে আগুন নিভলে সাধক নিজে বেঁচে  যান এবং তার মন্দিরে দু'খানি মাত্র ইট অবশিষ্ট থাকে। এই ইট দুখানা আজও পোড়া-মার আধার হয়ে রয়েছে এবং তার উপরেই ঘটস্থাপন করে পূজা হয়। ঐতিহাসিক ভোলানাথ চন্দ ১৮৪৫ খ্রিস্টাব্দে পোড়ামাতলার বটগাছটিকে একশো বছরের প্রাচীন বলে নির্দিষ্ট করেছিলেন। তিনি লেখেন- 

নবদ্বীপের পোড়ামাতলা মন্দিরের সঙ্গে জড়িয়ে আছে সাধকশিল্পী পান্নালাল ভট্টাচার্য-এর প্রসঙ্গ। পান্নালাল ভট্টাচার্যের পিতা সুরেন্দ্রনাথ ভট্টাচার্যের পিতৃব্য ছিলেন মহর্ষি নগেন্দ্রনাথের পিতা পার্বতীচরণ ভাদুড়ী। পান্নালাল ভট্টাচার্যদের উপাধি ভাদুড়ীই ছিল কিন্তু সুরেন্দ্রনাথ প্রাপ্ত উপাধি ভট্টাচার্যই ব্যবহার করতেন। পান্নালাল ভট্টাচার্যের অগ্রজ সুরকার প্রফুল্ল ভট্টাচার্য-এর স্ত্রী পুষ্পরানী ছিলেন নবদ্বীপের মেয়ে। এই নবদ্বীপেই সুধাংশু রায়ের সঙ্গে বিয়ে হয়েছিল পান্নালাল ভট্টাচার্যের দিদি ভগবতী দেবীর। সেই সূত্রে মাঝেমধ্যেই নবদ্বীপে আসতেন পান্নালাল ভট্টাচার্য। একবার মা ভবতারিণীর দর্শনের পর মন্দির দর্শনে এসে, মাতৃ মূর্তি দর্শন করে ভাবে বিভোর হয়ে পড়েন পান্নালাল। তাঁর এইরকম অবস্থা দেখে মন্দিরের পুরোহিত স্পষ্ট বলেছিলেন, এই ছেলে বিরাট সাধক। তবে এই পৃথিবীতে বেশি দিন থাকবে না। 

পরবর্তীতে পুরোহিতের কথা সত্য হয়েছিল। অকালে চলে গিয়েছিলেন বাংলা শ্যামা সংগীতের কিংবদন্তি শিল্পী পান্নালাল ভট্টাচার্য।

তথ্যসূত্র 

পশ্চিমবঙ্গের কালীমন্দির
নদিয়া জেলার হিন্দু মন্দির
নবদ্বীপ
সিদ্ধেশ্বরী কালীমন্দির, রাণাঘাট

সিদ্ধেশ্বরী কালীমন্দির পশ্চিমবঙ্গের নদিয়া জেলার রাণাঘাট শহরে অবস্থিত একটি প্রাচীন কালী মন্দির।

বিবরণ
ষোড়শ শতাব্দীতে রাণাঘাটের জঙ্গলে রণা ডাকাত এই কালীপূজা করতেন বলে মনে করা হয় বলে এই কালী রণা ডাকাতের কালী নামেও প্রসিদ্ধ। পরবর্তীকালে মহারাজা কৃষ্ণচন্দ্র দেবীবিগ্রহ প্রতিষ্ঠা করে সিদ্ধেশ্বরী কালী নাম প্রদান করেন। পঞ্চমুণ্ডির আসনে প্রতিষ্ঠিত কষ্টিপাথরের তৈরী কালী বিগ্রহ তিন ফুট উচ্চ। শায়িত শিব মূর্তি শ্বেতপাথরের তৈরী।

জনশ্রুতিতে এই ডাকাত দল এবং মা সিদ্ধেশ্বরীর সঙ্গে জড়িয়ে আছেন মহাসাধক রামপ্রসাদ : 

শোনা যায় ডাকাত সর্দারের মৃত্যুর পর দেবীর পুজো বন্ধ হয়ে যায়। মহারাজা কৃষ্ণচন্দ্র আবার এই দেবীর পুজো চালু করেন :

জনশ্রুতি - প্রথমদিকে দেবীর মূর্তিতে পুজো হতো না। ঘটে অথবা বেদিতে পুজো হতো। ডাকাত সর্দারের শেষ জীবনে অথবা মৃত্যুর পর প্রথম কালীমূর্তি প্রতিষ্ঠা হয়। 

কথিত আছে - মূল মূর্তিটি বিসর্জিত হয়। পরে নতুন মূর্তি স্থাপন করা হয় :

তথ্যসূত্র 

পশ্চিমবঙ্গের কালীমন্দির
নদিয়া জেলার হিন্দু মন্দির
ডাকাত কালীমন্দির, ময়নাপুর

ডাকাত কালীমন্দির পশ্চিমবঙ্গের বাঁকুড়া জেলার ময়নাপুর গ্রামে অবস্থিত একটি প্রাচীন কালী মন্দির। ময়নাপুর গ্রামের ডাকাত কালী মন্দিরের প্রতিষ্ঠাকাল সম্বন্ধে জানা যায় না। মন্দিরে নরমুণ্ডের ওপর প্রোথিত ত্রিশূল কালীরূপে পূজিত হয়ে থাকে।

তথ্যসূত্র 

পশ্চিমবঙ্গের কালীমন্দির
বাঁকুড়া জেলার হিন্দু মন্দির
জোয়া আফরোজ

জোয়া আফরোজ (; জন্ম: ১০ জানুয়ারি ১৯৯৪) হলেন একজন ভারতীয় অভিনেত্রী এবং মডেল যিনি মূলত হিন্দি চলচ্চিত্রে কাজ করে থাকেন। তিনি ২০১৩ সালের ক্রাউন পন্ডস ফেমিনা মিস ইন্দোর বিজয়ী। এরপর তিনি ২০১৩ সালের ২৪ মার্চের মুম্বাইয়ের যশ রাজ স্টুডিওতে  অনুষ্ঠিত পন্ডস ফেমিনা মিস ইন্ডিয়ার ২০১৩ সালের ৫০ তম সংস্করণে পন্ডস এর ফেমিনা মিস ইন্ডিয়া ইন্টারন্যাশনাল ২০১৩ হিসেবে সম্মানিত হন। এছাড়াও তিনি একজন শিশু শিল্পী হিসেবে অনেকগুলি চলচ্চিত্র, টেলিভিশন ধারাবাহিক এবং বাণিজ্যিক ধারায় কাজ করেছেন।

প্রাথমিক জীবন ও শিক্ষা
জোয়া আফরোজ ভারতের উত্তর প্রদেশের লক্ষ্ণৌতে জন্মগ্রহণ করেছিলেন। তিনি আর.এন. উচ্চ বিদ্যালয় থেকে তার স্কুল জীবন সমাপ্তির পর মুম্বাইয়ের বিলে পার্লের মিথিবাই কলেজে স্নাতকের জন্য যোগদান করেছিলেন।

কর্মজীবন
আফরোজ মাত্র ৩ বছর থেকে তার কর্মজীবন শুরু করেন।

চলচ্চিত্রের তালিকা

টেলিভিশন

পুরস্কার ও মনোনয়ন

তথ্যসূত্র

বহিঃসংযোগ 
 
 ইউটিউবে জয়া আফরোজ
 জয়া আফরোজের ছবি গ্যালারি

১৯৯৪-এ জন্ম
জীবিত ব্যক্তি
ভারতীয় নারী মডেল
ফেমিনা মিস ইন্ডিয়া বিজয়ী
লখনউয়ের অভিনেত্রী
উত্তরপ্রদেশের নারী মডেল
ভারতীয় সুন্দরী প্রতিযোগিতা বিজয়ী
জহুরাকালী মন্দির

জহুরাকালী মন্দির পশ্চিমবঙ্গের মালদা জেলার ইংরেজবাজার থানার জহুরাতলা গ্রামে অবস্থিত একটি প্রাচীন কালী মন্দির। হিন্দু মুসলমান নির্বিশেষে দেবী জহুরাকালী পূজিতা হন।

বিবরণ
জহুরাকালী মন্দিরে কোন পূর্ণাবয়ব বিগ্রহ নেই। একটি মাটির স্তূপকে কালী রূপে পূজা করা হয়। কথিত আছে, ৩০০ বছর আগে উত্তরপ্রদেশের এক সাধক স্বপ্নাদেশ পেয়ে দেবী জহুরা কালীর আরাধনা শুরু করেছিলেন। অনেককাল আগে এই মন্দিরে একটি কালী বিগ্রহ প্রতিষ্ঠিত ছিল, কিন্তু বিধর্মীদের থেকে রক্ষা করার জন্য মন্দিরের পূজারীরা মূর্তিটিকে মাটিতে চাপা দিয়ে দেন। অন্যমতে মন্দিরে দেবীমূর্তির নিচে মাটিতে ডাকাতদল হীরে জহরত লুকিয়ে রাখত বলে এই কালী জহুরাকালী নামে খ্যাত। মন্দিরের প্রতিষ্ঠাতা ও প্রতিষ্ঠাকাল সম্বন্ধে জানা যায় না। প্রতি বছর বৈশাখ মাসে মাসাধিক কাল ধরে এই মন্দিরে কালীপূজা হয়ে থাকে।

তথ্যসূত্র 

পশ্চিমবঙ্গের কালীমন্দির
মালদা জেলার মন্দির
পেটকাটি কালীমন্দির

পেটকাটি কালীমন্দির পশ্চিমবঙ্গের জলপাইগুড়ি জেলার দোমহনী কাঁঠালবাড়ি গ্রামে অবস্থিত একটি প্রাচীন কালী মন্দির।

বিবরণ
দশভূজা দেবী বিগ্রহ প্রস্ফুটিত পদ্মের ওপর উপবিষ্টা। বামদিকের দুইটি হাত ভাঙ্গা ও বাকি তিনটি হাতে হাতি, নরকঙ্কাল ও বাদ্যযন্ত্র ধরা আছে। ডানদিকের একটি হাত ভাঙ্গা ও বাকি চারটি হাতে হাতি, নরমুন্ড, মনুষ্যমূর্তি ও ঘণ্টা ধরা আছে। ত্রিনয়না দেবীবিগ্রহ সর্পালঙ্করা। বিগ্রহের নাক ভাঙ্গা। দুইপাশে শেয়াল ও ময়ূরের মূর্তি রয়েছে।

তথ্যসূত্র 

পশ্চিমবঙ্গের কালীমন্দির
জলপাইগুড়ি জেলার হিন্দু মন্দির
ভদ্রকালীমন্দির, পাণ্ডাপাড়া

ভদ্রকালীমন্দির পশ্চিমবঙ্গের জলপাইগুড়ি জেলার পাণ্ডাপাড়া নামক স্থানে অবস্থিত একটি প্রাচীন কালী মন্দির।

বিবরণ
১৬৯৩ খ্রিষ্টাব্দে কোচবিহারের রাজা রূপনারায়ণ এই মন্দির প্রতিষ্ঠা করেন বলে মত থাকলেও অন্যমতে বৈকুণ্ঠপুরের রাজা দর্পদেব এই বিগ্রহের প্রতিষ্ঠাতা ছিলেন বলে মনে করা হয়। দেবীমূর্তি মাটি তৈরী। দেবীবিগ্রহের পদতলে শিবের বদলে সাপের মূর্তি বর্তমান। এই বিগ্রহ লোলজিহ্বা নন।

তথ্যসূত্র 

পশ্চিমবঙ্গের কালীমন্দির
জলপাইগুড়ি জেলার হিন্দু মন্দির
১৭শ শতাব্দীর হিন্দু মন্দির
সিদ্ধেশ্বরী কালীমন্দির, কোচবিহার

সিদ্ধেশ্বরী কালীমন্দির পশ্চিমবঙ্গের কোচবিহার জেলার সিদ্ধেশ্বরী নামক গ্রামে অবস্থিত একটি প্রাচীন কালী মন্দির।

বিবরণ
আটকোণা বিশিষ্ট ত্রিশ ফুট উচ্চ সিদ্ধেশ্বরী কালীমন্দির দক্ষিণমুখী। পদ্মের ওপর উপুড় হয়ে শুয়ে থাকা শিবের পিঠের ওপর উপবিষ্টা ধাতুনির্মিত ছয় ইঞ্চি উচ্চ কালী বিগ্রহ। চতুর্ভূজা দেবীমূর্তির ওপরের দুই হাতে কর্তরি ও খড়্গ এবং নিচের দুই হাতে কপাল ও অভয়মুদ্রা।

তথ্যসূত্র 

পশ্চিমবঙ্গের কালীমন্দির
কোচবিহার জেলার হিন্দু মন্দির
মালাক্কার স্কোপ্স পেঁচা

মালাক্কার স্কোপ্স পেঁচা (Otus magicus) হল একধরনের পেঁচা যাদেরকে প্রধানত এশিয়াতে পাওয়া যায়।

তথ্যসূত্র

BirdLife Species Factsheet - Moluccan Scops-owl 
 Owl pages

পেঁচা
অটাস
১৮৪১-এ বর্ণিত পাখি
কন্ঠী নিমপ্যাঁচা

কন্ঠী নিমপ্যাঁচা (Otus lettia) হল প্রধানত প্যাঁচা প্রজাতির পাখি যারা প্রধানত দক্ষিণ এশিয়াতে বসবাস করে এছাড়াও উত্তর পাকিস্তান, উত্তর ভারত এবং হিমালয় পর্বতমালা অঞ্চলের পূর্ব থেকে দক্ষিণ চীন পর্যন্ত এদের বসবাস। এরা পার্শিক পরিযায়ী পাখি, যাদের মধ্যে কিছু পাখি শীতকালে ভারত, শ্রীলঙ্কা এবং মালয়েশিয়াতে পরিযান করে। এদেরকে আগে ইন্ডিয়ান স্কোপ্স পেঁচা(Otus bakkamoena) এই প্রজাতির উপজাতি বলে ধরা হত, কিন্তু এখন তাকে আলাদা হিসেবেই চিহ্নিত করা হয়।

এই প্রজাতিটি পেঁচাদের বড় দল টিপিকাল আউল দলের মধ্যে পড়ে, যারা পেঁচাদের প্রজাতির বেশিরভাগ প্রজাতিকেই ধরে রাখে। অন্য দলটি হল লক্ষ্মীপেঁচা দের দল।

কন্ঠী নিমপ্যাঁচা হল একটা সাধারণ পাখি যারা প্রধানত বনে জঙ্গলে বসবাস করতে পছন্দ করে এবং সেখানেই প্রজনন করে। এরা প্রধানত গাছের গর্তে বাসা বাঁধে এবং ৩ থেকে ৫ টা ডিম পাড়ে ওই বাসার মধ্যে।

কন্ঠী নিমপ্যাঁচা ছোটো আকারের পেঁচা (২৩–২৫ সেমি), যদিও তারা স্কোপ্স পেঁচাদের মধ্যে সবথেকে বড়ো আকারের হয়। অন্যান্য স্কোপ্স পেঁচাদের মতোন এদের মাথায় ছোটো ছোটো কানের মতোন অংশ দেখতে পাওয়া যায়। এদের দেহের ওপরের অংশ ধূশর রঙের হয় অথবা বাদামি রঙের হয়, যেটা প্রধানত উপজাতিদের ওপরে নির্ভর করে। গায়ের ওপরে থাকে হলদে-বাদামি রঙের ছিট ছিট রঙ। দেহের নিচের অংশও বাদামি রঙের হয় এবং এর ওপরে থাকে গাঢ় রঙের দাগ।

মুখের রঙ হয় সাদাটে অথবা হলদে-বাদামি রঙের, এবং এদের চোখ হয় কমলা অথবা বাদামি রঙের। ঘাড়ের কাছে থাকে বাদামি রঙের ব্যান্ড। পুরুষ এবং মহিলা উভয়ই একইরকম দেখতে হয়। এদের উড়ান গভীর ভাবে উৎকলিত হয়।

এরা প্রধানত নিশাচর প্রজাতি কিন্তু এদেরকে মাঝে মাঝেই গাছগাছলিতে দল বেঁধে বিশ্রাম নিতে দেখা যায়। এরা প্রধানত পোকামাকড় খেয়েই বেঁচে থাকতে ভালবাসে। এদের ডাক অনেকটা এরম - গুগ গুক।

এই প্রজাতিটিকে প্রধানত পাওয়া যায় উত্তর ভারতে। এদেরকে অনেকটা ওরিয়েন্টাল স্কোপ্স পেঁচাদের Otus sunia মতোন দেখতে লাগে। এরা ইন্ডিয়ান স্কোপ্স পেঁচা O. bakkamoena প্রজাতির মতোন দেখতে হলেও এই প্রজাতির থেকে সামান্য আকারে বড়ো হয়। এদেরকে এদের ডাকের মাধ্যমে সহজেই চেনা যায়।

তথ্যসূত্র 

 Birds of India by Grimmett, Inskipp and Inskipp, 
 Owls of the Northern Hemisphere, Karel Voous, 

অটাস
এশিয়ার পাখি
পাকিস্তানের পাখি
চীনের পাখি
ভারতের পাখি
মালয়েশিয়ার পাখি
দক্ষিণ এশিয়ার পাখি
১৮৩৬-এ বর্ণিত পাখি
নেপালের পাখি
হিমালয়ের পাখি
পূর্ব হিমালয়ের পাখি
দক্ষিণ-পূর্ব এশিয়ার পাখি
ব্রায়ান হজসন কর্তৃক নামকরণকৃত ট্যাক্সা
হুগো এবের্লেইন

হুগো এবের্লেইন  (; (৪ মে, ১৮৮৭ – ১৬ অক্টোবর, ১৯৪১) ছিলেন একজন জার্মান কমিউনিস্ট। স্পার্টাকাস লীগের অন্যতম নেতা এবং জার্মানির কমিউনিস্ট পার্টির কেন্দ্রীয় কমিটির সদস্য। তিনি আরো ছিলেন কমিন্টার্নের প্রথম, চতুর্থ ও সপ্তম কংগ্রেসের প্রতিনিধি এবং ১৯৩৫-১৯৩৭ সালে কমিন্টার্নের কার্যকরী কমিটির আন্তর্জাতিক কন্ট্রোল কমিশনের সদস্য। ১৯৩৩ সালে জার্মানিতে নাৎসিরা ক্ষমতায় এলে এবের্লেইন সোভিয়েত ইউনিয়নে পালিয়ে আসেন এবং হোটেল লাক্স-এ উদ্বাস্তু হিসেবে অবস্থান করেন। ১৯৩৭ সালের জুলাইতে তিনি স্তালিনের মহাদুর্যোগে দশ দিন প্রশ্নোত্তর ও নির্যাতনের সম্মুখীন হন। ১৯৩৮ সালের এপ্রিলে তাকে লেফরতোভ জেলে আনা হয়, ১৯৩৯ সালে ভরতুকা গুলাগে তার ১৫ বছরের জেল হয়। ১৯৪১ সালে তিনি মস্কো ফিরে আসেন, ১৯৪১ সালের ১৬ অক্টোবর তাকে হত্যা করা হয়। পরে পূর্ব জার্মানিতে তাকে জাতীয় বীর হিসেবে সম্মানিত করা হয় এবং জনতার জাতীয় বাহিনীতে তার নামে একটি রেজিমেন্টের নামকরণ করা হয়।

তথ্যসূত্র

বহিঃসংযোগ 
 Founding congress of the KPD (Spartakus) December 31, 1918

১৮৮৭-এ জন্ম
১৯৪১-এ মৃত্যু
জার্মানির রাজনীতিবিদ
সমাজ-গণতন্ত্রী
জার্মানির কমিউনিস্ট পার্টির রাজনীতিবিদ
১৯৪৪-এ মৃত্যু
জার্মানির সমাজ গণতন্ত্রী পার্টির রাজনীতিবিদ
বিয়াট্রিস ওয়েব

মার্থা বিয়াট্রিস ওয়েব, ব্যারনেস প্যাসফিল্ড (; (২২ জানুয়ারি, ১৮৫৮ – ৩০ এপ্রিল, ১৯৪৩) ছিলেন একজন ইংরেজ সমাজবিজ্ঞানী, অর্থনীতিবিদ সমাজতন্ত্রী শ্রমিক ইতিহাসবিদ এবং সমাজসংস্কারক।

তথ্যসূত্র

বহিঃসংযোগ
 Spartacus Educational
 
 Richard Potter Chairman of the Great Western Railway
 The History of Standish House
 The Webb Diaries full digital versions
 The Webbs on the Web bibliography

১৮৫৮-এ জন্ম
১৯৪৩-এ মৃত্যু
ইংরেজ রাজনীতিবিদ
ইংরেজ সমাজতাত্ত্বিক
নারীবাদী অর্থনীতিবিদ
সমাজতান্ত্রিক নারীবাদী
ইংরেজ অর্থনীতিবিদ
২০শ শতাব্দীর ইংরেজ লেখক
ইংরেজ সমাজবিজ্ঞানী
সোভিয়েত রাশিয়া সম্পর্কে পাশ্চাত্য লেখক
২০শ শতাব্দীর ব্রিটিশ বিজ্ঞানী
ব্রিটিশ অ্যাকাডেমির সভ্য
পটার পরিবার
ওয়েস্টমিনস্টার অ্যাবিতে সমাধিস্থ
সিদ্ধেশ্বরী কালীমন্দির, অম্বিকা-কালনা

সিদ্ধেশ্বরী কালীমন্দির পশ্চিমবঙ্গের বর্ধমান জেলার অম্বিকা-কালনা নামক স্থানে অবস্থিত একটি প্রাচীন কালী মন্দির।

বিবরণ
সিদ্ধেশ্বরী কালীমন্দিরের প্রতিষ্ঠাকাল সম্বন্ধে জানা যায় না। ১৭৩৯ খ্রিষ্টাব্দে বর্ধমানের রাজা চিত্রসেন রায় এই প্রাচীন মন্দিরের সংস্কারসাধন করেন। গৌড়ীয় স্থাপত্যের জোড়বাংলা ধাঁচে তৈরী মন্দিরটি উঁচু ভিতের ওপর প্রতিষ্ঠিত। মন্দিরের বাইরের অংশে পোড়ামাটির কাজ রয়েছে। মন্দিরপ্রাঙ্গণে অষ্টাদশ শতাব্দীতে নির্মিত পাঁচটি শিবমন্দির বর্তমান। বিগ্রহ প্রতিষ্ঠা করেন যোগী অন্মুঋষি। গর্ভগৃহে নিমকাঠ নির্মিত চতুর্ভূজা মূর্তিটি প্রায় পাঁচ ফুট উচ্চ। দেবীবিগ্রহের পদতলে শায়িত শিব। বামহস্তে খড়্গ ও নরমুণ্ড।

তথ্যসূত্র 

পশ্চিমবঙ্গের কালীমন্দির
পূর্ব বর্ধমান জেলার হিন্দু মন্দির
কালনার দর্শনীয় স্থান
গৌড়ীয় স্থাপত্য
জ্যোতিপ্রসাদ আগরওয়ালা

জ্যোতিপ্রসাদ আগরওয়ালা (ইংরাজী:Jyotiprasad Agarwala;অসমীয়া: জ্যোতিপ্রসাদ আগৰৱালা) ভারতের অসম রাজ্যের বিখ্যাত গীতিকার, নাট্যকার, লেখক ও চলচ্চিত্র নির্মাতা ছিলেন। তিনি অসমীয়া ভাষায় কবিতা, নাটক, প্রবন্ধ, সমালোচনা ও শিশুসাহিত্য রচনা করে অসমীয়া সাহিত্যে যথেষ্ট অবদান রেখেছেন। অসমীয়া সাহিত্যে আবদান থাকার জন্য জ্যোতিপ্রসাদ আগরওয়ালাকে “রুপকোয়র” উপাধি দেওয়া হয়। ১৯৩৫ খ্রিষ্টাব্দে তিনি প্রথম অসমীয়া চলচ্চিত্র জয়মতী নির্মাণ করেছিলেন। ১৯৫১ খ্রিষ্টাব্দের ১৭ জানুয়ারি তিনি কর্কট রোগে মৃত্যুবরণ করেন। জ্যোতিপ্রসাদ আগরওয়ালের মৃত্যুদিন ১৭ জানুয়ারি অসমে শিল্পী দিবস হিসেবে পালন করা হয়। ।

জন্ম

১৯০৩ খ্রিষ্টাব্দের ১৭ জুনে উজনী অসমের ডিব্রুগড় জেলার অন্তর্গত তামোলবারী চা বাগিচায় জ্যোতিপ্রসাদ আগরওয়ালার জন্ম হয়েছিল। জ্যোতিপ্রসাদ আগরওয়ালার পিতার নাম পরমানন্দ আগরওয়ালা ও মাতার নাম কিরণময়ী আগরওয়ালা। চন্দ্রকুমার আগরওয়ালা সমন্ধে কাকা ছিলেন। আগরওয়ালার পুর্বপুরুষ নবরংগরাম ১৮১১ খ্রিষ্টাব্দে রাজস্থানের মারোয়াড় থেকে অসমে এসেছিলেন।

শিক্ষা
অসম ও কলকাতার বিভিন্ন স্থান থেকে শিক্ষা লাভ করার পর ১৯২১ খ্রিষ্টাব্দে দ্বিতীয় বিভাগে মেট্রিকুলেশনে উর্ত্তীণ হন। ১৯২৬ খ্রিষ্টাব্দে জ্যোতিপ্রসাদ অর্থনীতিতে উচ্চ শিক্ষার জন্য এডিনবার্গে যান কিন্তু ১৯৩০ খ্রিষ্টাব্দে শিক্ষা শেষ না করে তিনি অসমে ফিরে আসেন। ফিরে আসার পথে তিনি জার্মানি থেকে চলচ্চিত্র নির্মাণের প্রশিক্ষণ নিয়েছিলেন।

পরবর্তী জীবন

শিক্ষা ত্যাগ করে অসম আসার পর জ্যোতিপ্রসাদ ভারতের স্বাধীনতা আন্দোলনে যোগদান করেন। ১৯৩২ সনে তিনি স্বাধীনতা সংগ্রামের জন্য ১৫ মাসের জন্য কারাবাসে থাকেন। শিলচর জেলে তিনি টাইফয়েড জ্বরে আক্রান্ত থাকা অবস্থায় তিনি কারাবাস পূর্ণ করেন। ১৯৩৩ খ্রিষ্টাব্দে জ্যোতিপ্রসাদ ভোলাগুরি চর বাগিচায় চিত্রবন স্থাপন করেন ও প্রথম অসমীয়া চলচ্চিত্র জয়মতীর সম্পাদনার কাজ আরম্ভ করেন। ১৯৩৫ খ্রিষ্টাব্দে লক্ষ্মীনাথ বেজবরুয়ার কাহিনীর উপর ভিত্তি করে অসমীয়া প্রথম চলচ্চিত্র জয়মতী মুক্তি পায়। জয়মতী চলচ্চিত্র থেকে হওয়া বাণিজ্যিক লোকসানের ধন আদায় করার জন্য তিনি ১৯৩৯ খ্রিষ্টাব্দে দ্বিতীয় অসমীয়া চলচ্চিত্র ইন্দ্রমালতী নির্মাণ করেছিলেন। ১৯৪১ খ্রিষ্টাব্দে জ্যোতিপ্রসাদ পুনরায় স্বাধীনতা সংগ্রামে অংশগ্রহণ করেন। ১৯৩৬ খ্রিষ্টাব্দে জ্যোতিপ্রসাদ আগরয়ালা দেওয়ানী ভূঞার সঙ্গে বিবাহ করেছিলেন। ১৯৫১ খ্রিষ্টাব্দের ১৭ জানুয়ারি জ্যোতিপ্রসাদ আগরওয়ালা কর্কট রোগে মৃত্যুবরণ করেন। মৃত্যুর সময় আগরওয়ালার বয়স ছিল ৪৮ বৎসর।

সাহিত্যকর্ম

গল্প
রূপহী
 বগীতরা
সোণতরা
সোণটির অভিমান
যুঁজারু
সতী্র সোঁরবণি
সন্ধ্যা
শিলাকুটি
নীলাচরাই আদি।

কবিতা
 লুইতর পারর অগ্নিসুর
 জ্যোতি রামায়ণ

উপন্যাস
 আমার গাঁও

নাটক
 শোণিত কুঁরবী 
 কারেঙর লিগিরী
 লভিতা
 রূপালীম 
 নিমাতী কইনা 
 সোণ পখিলী
 খনিকর
 কনকলতা
 সুন্দরকোঁবর

অন্যান্য গ্রন্থ 
 জ্যোতিধারা
 চন্দ্রকুমার আগরওয়ালা
 Background of Assamese Architecture

তথ্যসূত্র

বহিঃসংযোগ
 Rupaliparda.com - About Jyoti Prasad Agarwalla
 ebooks of Jyoti Prasad Agarwala

১৯০৩-এ জন্ম
১৯৫১-এ মৃত্যু
অসমীয়া ভাষার লেখক
অসমীয়া ভাষার চলচ্চিত্র পরিচালক
অসমীয়া ভাষার কবি
২০শ শতাব্দীর ভারতীয় কবি
২০শ শতাব্দীর ভারতীয় চলচ্চিত্র পরিচালক
শোণিতপুর জেলার ব্যক্তি
২০শ শতাব্দীর ভারতীয় সঙ্গীতজ্ঞ
২০শ শতাব্দীর ভারতীয় নাট্যকার
আসামের কবি
আসামের লেখক
লিটল আউল

লিটল আউল (Athene noctua) হল এক প্রজাতির পাখি যারা প্রধানত ইউরোপ, এশিয়া, কোরিয়া এবং উত্তর আফ্রিকার বিভিন্ন উষ্ণ অঞ্চলে বসবাস করে। এরা গ্রেট ব্রিটেনের কাছাকাছি থাকে না, যেখানেই তাদের ব্যাপারে প্রথম বল হয়ে থাকে ১৮৪২ সালে, এবং এদেরকে নিয়ে প্রথম বলেছিলেন থমাস পোইস।  এরা সফলভাবেই নিউজিল্যান্ডের সাউথ আইল্যান্ড দ্বীপে এসেছিল বিংশ শতাব্দীর আগেই।

এই প্রজাতিটি টিপিকাল আউল প্রজাতির মধ্যে পড়ে, যারা সবথেকে বেশি প্রজাতির অন্তর্ভুক্ত। অন্য দলটি হল লক্ষ্মীপেঁচাদের দল।

বর্ণনা 
এই পেঁচাটি একটি ছোটো প্রজাতির প্যাঁচা, প্রধানত  লম্বা এবং এদের ডানার পরিমাপ হল  উভয় পুরুষ এবং মহিলা দুজনেরই জন্য। এদের ওজন হয় প্রধানত .

প্রাপ্তবয়স্ক লিটল আউলদের সংখ্যা সবথেকে বেশি হয় যারা হল A. n. noctua, এদের দেহের ওপরের অংশ প্রধানত যাদামি সাদা দাগযুক্ত হয়।, এবং দেহের নিচের অংশে বাদামি এবং সাদা রঙের বিদ্যুতের মতোন দাগ দেখতে পাওয়া যায়। এদের মাথা হয় বড়ো, পা হয় লম্বা এবং চোখের রঙ হয় হলুদ। এবং এদের সাদা রঙের ভ্রূ এদেরকে একটা চতুরতার ছোঁয়া দিয়ে যায়। এদের উড়ান অনেকটা সীমাবদ্ধ থাকে কাঠঠোকরাদের মতোন। তরুণরা অনেকটা মলিন রঙের হয় এবং প্রাপ্তবয়স্কদের মতোন মাথার ওপরে সাদা রঙের শিরস্ত্রাণের মতোন অংশ থাকে না এদের ডাক শুনতে অনেকটা এরকম - কি-ইক।

এই প্রজাতির একটা অংশ ফ্যাকাশে ধূসর-বাদামি রঙের হয় যারা প্রধানত A. n. lilith। এদের অন্যান্য উপজাতিগুলো হল, উত্তর আফ্রিকার  A. n. desertae, এবং তিনটি মধ্যবর্তী উপজাতি, দক্ষীণ-পূর্ব ইউরোপের এবং আনাতোলিয়ার A. n. indigena , A. n. glaux যাদেরকে পাওয়া যায় উত্তর আফ্রিকাতে এবং দক্ষিণপশ্চিম এশিয়াতে, এবং A. n. bactriana যারা প্রধানত মধ্য এশিয়াতে বিস্তার করে।

বিস্তার এবং অবস্থা 
সারা পৃথিবীতে ১৩ টা উপজাতি পয়া গেছে এই লিটল আউল প্রজাতির এবং সবকটাই প্রধানত ইউরোপ এবং এশিয়া জুড়ে বিস্তার করে। লিটল আউল গ্রিক দেবী আথেনার পবিত্র ছিল, যেখান থেকেই এই প্রজাতিটি তাদের গণের নামকরণ পেয়েছে। এরা সবথেকে বেশি বিস্তার করে এবং এদের সংখ্যা অনেক বেশি অন্যান্য প্রজাতিদের তুলনায়। খুব সম্ভবত এরা বিশ্বের সবথেকে বেশি সংখ্যায় বিরাজ করে।

লিটল আউলদের আয়ু প্রধানত ৩ বছর অবধি থাকে।

ব্যবহার এবং আবাসস্থল 

এই প্রজাতিদের প্রধানত বিভিন্ন চাষাবাদের ক্ষেত্রে এবং অন্যান্য সমতলভূমিতে দেখতে পাওয়া যায়। এদের প্রধান শিকার হল পোকামাকড়, কেঁচো, ছোটো ছোটো সরীসৃপ ইত্যাদি। এছাড়াও এরা ছোটো ছোটো পাখি এবং প্রাণীও শিকার করে থাকে। এরা অনেক বড়ো আকারের প্রজাতির পাখিদেরও আক্রমণ করতে পারে। এরা আংশিকভাবে দিবাচর পাখি এবং মাঝে মাঝে দিনের বেলাতেও অত্যন্ত সাহসের সাথে শিকার ধরে।

এরা প্রধানত রাতেরবেলায় ডাকে এবং প্রজনন কাল আসলে আরোও জোরে জোরে ডাক্তে শোনা যায় এদেরকে। এদের বাসস্থান পরিবর্তন হয় তাদের স্বভাবের ওপরে নির্ভর করে। এরা প্রধানত গাছের গর্তে বাসা বাঁধে, এছাড়াও পাথরের ফাটলে, নদীর পাড়ে, দেওয়ালে, বাড়ি-ঘরেও এদের বাসা দেখতে পাওয়া যায়। এরা প্রধানত ৩ থেকে ৫ টা ডিম পাড়ে এবং সেই ডিম গুলো মহিলা পেঁচা তা দেয় ২৮-২৯ দিন ধরে। লিটল আউলরা বাড়িতেও বাসা বাঁধে এবং তারা সেখানে মানুষের তৈরি বাসায় থাকে। যদি তাদের বসবাসের স্থানে প্রচুর মানুষের বসবাস থেকে তারা ওই সকল মানুষদের সামনেই শিকার ধরতে অভ্যস্ত হয়ে পরে।

তথ্যসূত্র

বহিঃসংযোগ

 Little Owl videos, photos & sounds  on the Internet Bird Collection
 Little Owl in New Zealand
 Ageing and sexing (PDF; 5.5 MB) by Javier Blasco-Zumeta & Gerd-Michael Heinze

পেঁচা
পাকিস্তানের পাখি
ইউরোপের পাখি
তুরস্কের পাখি
ইরানের পাখি
পশ্চিম সাহারার পাখি
নেপালের পাখি
ইউক্রেনের পাখি
ইউরেশিয়ার পাখি
১৭৬৯-এ বর্ণিত পাখি
জুলি দেলপি

জুলি দেলপি (ইংরেজি: Julie Delpy) (জন্ম: ২১ ডিসেম্বর, ১৯৬৯) একজন ফরাসি-মার্কিন অভিনেত্রী, চলচ্চিত্র পরিচালক, চিত্রনাট্যকার, গীতিকার এবং সংগীতশিল্পী। তিনি নিউ ইয়র্ক ইউনিভার্সিটির টিস্ক স্কুল অব দ্য আর্টস থেকে চলচ্চিত্র নির্মাণ বিষয়ে পড়াশোনা করেছেন এবং এ পর্যন্ত ৩০টির অধিক চলচ্চিত্রে কাজ করেছেন। তিনি ইউরোপা ইউরোপা (১৯৯০), দ্য ভয়েজার (১৯৯১), থ্রি কালারস: হোয়াইট (১৯৯৩), বিফোর সানরাইজ (১৯৯৫), বিফোর সানসেট (২০০৪) এবং বিফোর মিডনাইট (২০০৪) ইত্যাদি উল্লেখযোগ্য চলচ্চিত্রে অভিনয় করেন। তিনি তিনটি সেজার পুরস্কার, দুইটি অনলাইন ফিল্ম ক্রিটিকস সোসাইটি পুরস্কার, এবং দুটি একাডেমি পুরস্কারের জন্যে মনোনীত হয়েছেন। ১৯৯০ সালে তিনি মার্কিন যুক্তরাষ্ট্রে পাড়ি দেয়ার পর ২০০১ সালে মার্কিন নাগরিকত্ব লাভ করেন।

প্রাথমিক জীবন 
দেলপি ১৯৬৯ সালে ফ্রান্সের প্যারিসে জন্মগ্রহণ করেন। তার বাবা আলবার্ট দেলপি একজন মঞ্চ পরিচালক এবং মা মেরি পিলেট একজন মঞ্চ ও চলচ্চিত্র অভিনেত্রী। বাবা -মার সুবাদে ছোটবেলায় মঞ্চের সাথে পরিচয় ঘটে একমাত্র সন্তান দেলপির। এ প্রসঙ্গে দেলপির নিজের উক্তি উল্লেখ্য,

চলচ্চিত্র জীবন 
১৯৮৪ সালে মাত্র ১৪ বছর বয়সে নির্মাতা জঁ-লুক গদার, তার ডিটেকটিভ (১৯৮৫) ছবিতে দেলপিকে অন্তর্ভুক্ত করেন। দুই বছর পর, দেলপি বার্টার্ন্ড ট্যভেরনিয়রের লা প্যাশন বীট্রাইচ(La Passion Béatrice) (১৯৮৭) কাজ করেন এবং এতে অনবদ্য অভিনয়ের জন্য সিজার এ্যাওয়ার্ড ফর মোস্ট প্রমিজিং এ্যাক্টরস শ্রেনীতে মনোনীত হন। পরে তিনি অর্জিত অর্থ দিয়ে নিউ ইয়র্ক ভ্রমণে যান। তবে ইউরোপা ইউরোপ(১৯৯০) চলচ্চিত্রে অভিনয়ের মাধ্যমেই তিনি আন্তর্জাতিকভাবে খ্যাতি লাভ করেছেন। এই চলচ্চিত্রে তিনি জার্মান প্রো-নাজি চরিত্রে অভিনয় করেন যে কিনা না জেনেই জিউশ বীর সোলেমন পেরেলের সাথে প্রেমের সম্পর্কে আবদ্ধ হন। এই চলচ্চিত্রে অভিনয়ের জন্য তাকে অনর্গল জার্মান বলতে হয়েছিল।

সংগীত 
জুলি দেলপি অভিনয়ের পাশাপাশি সংগীত চর্চাও করেন। তিনি ২০০৩ সালে শিরোনাম-অ্যালবাম, জুলি দেলপি প্রকাশ করেন। এই অ্যালবামের তিনটি গান–"এ্যা ওয়াল্টজ ফর এ্যা নাইট," "এ্যান ওশেন এপার্ট," এবং "যে ট'আইমে ট্যান্ট"– তার বিফোর সানসেট চলচ্চিত্রে অন্তর্ভুক্ত ছিল। এছাড়াও তিনি মার্ক কলিনের "লালালা" শেষাংশে টু ডেজ ইন প্যারিস গানে কণ্ঠ দিয়েছেন, এবং এখানকার সবকটি অরজিনাল স্কোর তিনিই লিখেছেন। দেলপি ২০০৯ সালে মুক্তিপ্রাপ্ত চলচ্চিত্র দ্য কাউন্টলেস'র সংগীত রচনা করেছেন।

তথ্যসূত্র

বহিঃসংযোগ

 

১৯৬৯-এ জন্ম
জীবিত ব্যক্তি
ফরাসি চলচ্চিত্র অভিনেত্রী
ফরাসি নারী চিত্রনাট্যকার
প্যারিসের অভিনেত্রী
প্যারিসের সঙ্গীতজ্ঞ
ফরাসি নারীবাদী
মার্কিন যুক্তরাষ্ট্রৈ ফরাসি দেশান্তরী
ফরাসি টেলিভিশন অভিনেত্রী
মার্কিন লেখিকা
মার্কিন নারী চিত্রনাট্যকার
ফরাসি বংশোদ্ভূত মার্কিন ব্যক্তি
মার্কিন নারীবাদী
মার্কিন চলচ্চিত্র পরিচালক
ফরাসি চলচ্চিত্র পরিচালক
মার্কিন টেলিভিশন অভিনেত্রী
মার্কিন চলচ্চিত্র অভিনেত্রী
মার্কিন গায়িকা
ফরাসি গায়িকা
ফরাসি নারী চলচ্চিত্র পরিচালক
এম্পায়ার অ্যাওয়ার্ড বিজয়ী
২০শ শতাব্দীর ফরাসি অভিনেত্রী
২১শ শতাব্দীর ফরাসি অভিনেত্রী
২১শ শতাব্দীর মার্কিন অভিনেত্রী
মার্কিন গায়িকা-গীতিকার
নারীবাদী সঙ্গীতজ্ঞ
মার্কিন শিশু অভিনেত্রী
মার্কিন যুক্তরাষ্ট্রের নাগরিকীকৃত নাগরিক
উদয়ী নিম প্যাঁচা

উদয়ী নিম প্যাঁচা (Otus sunia) হল একটা ছোটো আকারের স্কোপ্স পেঁচা যাদেরকে প্রধানত পাওয়া যায় দক্ষিণ এশিয়া। এদেরকে প্রধানত শুষ্ক বনভুমিতে দেখতে পাওয়া যায়। এদেরকে প্রধানত চেনা যায় তাদের অন্যরকমের ডাকের সাহায্যে। আলাস্কাতে এদের নিয়ে দুটো রেকর্ড আছে। বাংলাদেশে এদের সুন্দরবন ও সুন্দরবনসংলগ্ন এলাকায়, বৃহত্তর সিলেট ও চট্টগ্রামের টিলা-পাহাড়ি বনে এদের দেখা যায়। এদের বাংলা নাম ছোট নিমপোখ।

বর্ণনা 
হলুদ চোখের এই ছোট পেঁচাটি দক্ষিণ-পূর্ব এশিয়ার একটি বিরল প্রজাতির পাখি। এ পর্যন্ত লালচে-ধূসর, ধূসর-বাদামি এবং লালচে-বাদামি পালকযুক্ত নিমপোখের অস্তিত্ব পাওয়া গেছে। এদের মাথার উপরে কানের দুপাশে শিঙের মত দেখতে দুটি পালক গুচ্ছ রয়েছে, এগুলো সবসময় খাড়া থাকে না। এদের শরীরের উপরের দিকে মাথা-পিঠে ধূসর-বাদামি বা লালচে-ধূসর রঙের ছিট ছিট দাগ থাকে এবং শরীরের নিচের অংশে বুকে-পেটে সাধাটে-ধূসর বর্ণের পালক থাকে।

দৈর্ঘ্য সাধারণত ১৭ থেকে ২১ সেন্টিমিটার হয়ে থাকে। পাখার দৈর্ঘ্য ১১.৯-১৫.৮ সেন্টিমিটার এবং লেজের দৈর্ঘ্য ৪.৯-৭.৫ সেন্টিমিটার হয়। ওজন হয় ৭৫-৯৫ গ্রাম। স্ত্রী পাখিরা সাধারণত পুরুষদের তুলনায় ভারী হয়।

এই নিশাচর পাখিটি খোলা এবং আধা-খোলা বনভূমি, প্রায় বৃক্ষ শূন্য নদীর তীরে বাস করে। এরা বেশিরভাগ সময়ে নিকটবর্তী বনপ্রান্তে বা জঙ্লাভূমিতে শিকার করে। দিনের বেলা গাছের গুঁড়িতে ডালে বা গর্তে পাতার ঘন সন্নিবেশের আড়ালে লুকিয়ে থাকে। এদের কার্যকলাপ শুরু হয় গোধূলির পর থেকে।
  
এর মূলত পোকামাকড় ও মাকড়সা খেয়ে থাকে। কখনো কখনো এরা ছোট মেরুদণ্ডী প্রাণিও শিকার করে। দাড়িয়ে থেকে বা উড়ন্ত উভয় অবস্থাতে এরা শিকারে পটু।

তথ্যসূত্র 

অটাস
পাকিস্তানের পাখি
ভুটানের পাখি
নেপালের পাখি
জাপানের পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
১৮৩৬-এ বর্ণিত পাখি
ব্রায়ান হজসন কর্তৃক নামকরণকৃত ট্যাক্সা